國際母語日

國際母語日定為每年嘅2月21號，由聯合國教科文組織喺1999年11月17號提出倡議，由2000年起，每年嘅2月21號為「國際母語日」。目標係向全世界宣傳保護語言嘅重要性，促進母語傳播，增進母語尊重意識，保護語言共文化多樣性，避免地球上大部分嘅語言消失。呢個日期源於孟加拉語言運動，當時孟加拉國重係巴基斯坦嘅一部分，啲人出街遊行提請孟加拉文成爲官方語文，期間有幾個學生喺1952年2月21號被軍警槍擊而死，呢場母語運動係孟加拉獨立進程嘅重要事件之一，因此呢日成為「語言運動紀念日」。

歷年主題 
 2006年：「網絡空間使用多種語言」
 2013年：「書籍，母語教育嘅媒介」

社會語言學
主題日
話
2月21號
2月節日